משרד הפנים . ההיערכות לטיפול בחללים אזרחיים באירועי חירום - נושאים חוצי ארגונים עד לאחר מועד סיום הביקורת, ינואר 2017 , לאהגישו משרדי הפנים והבריאו ת תכנית זו. על רשות פס"ח לוודא כי גורמי משרד הבריאות פועלים להשלמת הפער ברופאים למשימת הזיהוי, ובמידת הצורך להתריע עליהם בפני שר הבריאות ושר הפנים. .משרד מבקר המדינה מעיר למשרד הפנים, כי אף שהאחריות לקבורת חללים בחירום הוטלה על רשות פס"ח, היא לא מיפתה את כלל הצרכים והמשאבים הנדרשים בתרחישים השונים, והותירה רבים מהפערים ללא טיפול. ההיערכות הלקויה, כפי שעולה מממצאי הביקורת, עלולה לפגוע במאמצי קבורת החללים בחירום, דבר שעלול להוביל לפגיעה בכבוד המתים וברגשות המשפחות שיקיריהן נספו. על כן, על משרד הפנים, במסגרת פעילותו לגיבוש הצעת מחליטים להסדרת הטיפול בחללים בחירום, לוודא כי קיים מענה מלא לקבורת חללים בחירום, יהודים ושאינם יהוד ים, ולהצביע על הגורמים הרלוונטיים למימוש המענה. משרד מבקר המדינה מעיר למשרד לשירותי דת, כי מינהל התכנון אשר ייעד אתרים לקבורת ארעי, לא קבע כי הם ישמשו לקבורת יהודים בלבד. על משרד הפנים, בשיתוף המשרד לשירותי דת, לוודא כי קיים מענה מלא לקבורת ארעי של חללים לא יהודים. על הצעת המחליטים לשקף זאת באמצעות הצבעה על הגורם האחראי לעניין זה, ובמידת הצורך, להקצות משאבים בהתאם. משרד מבקר המדינה מעיר לרשות פס"ח, כי עד מועד סיום הביקורת היא לא בחנה את השלכות התרחישים השונים על נושא הקבורה מבחינת משאבים והנחיות ייחודיות לקבורה35 . ממילא, ככל שרשות פס"ח גיבשה תפיסת הפעלה בנושא קבורת חללים בחירום, תפיסה זו לקתה בחסר. נוכח העיכוב באישור הצעת המחליטים , נפגעת היערכות הגורמים השונים לטיפול בחללים בחירום. על משרד הפנים , בשיתוף רח"ל וכלל הגופים המעורבים בטיפול בחללים, להשלים בהקדם נוסח סופי ומוסכם של הצעת מחליטים אשר ייתן מענה לכלל הפערים המפורטים בדוח זה. על המל"ל לוודא כי הצעה זו תעלה לדיון בממשלה מיד לאחר השלמתה, כדי שיתקבלו החלטות בעניינה. עוד מעיר משרד מבקר המדינה למל"ל ולרח"ל , כי נושא הטיפול בחללים מצטרף לרשימה ארוכה של נושאים, שעליהם הצביע משרד מבקר המדינה בעבר, ושבהם בא לידי ביטוי חוסר התיאום והיעדר שיתוף הפעולה המכוון בי ן המל"ל לבין מערכת הביטחון19. על כן ראוי, כי ראש הממשלה המופקד על יישום חוק המל"ל , ושר הביטחון , יסדירו את חלוקת העבודה בין המל"ל ומשהב"ט ואת יחסי הגומלין בנוגע לעריכת עבודות מטה בתחום הטיפול בעורף, וזאת בהתאם לכללים שנקבעו בחוק המל"ל. משרד מבקר המדינה מעיר למשרד הפנים ול רשות פס"ח, כי בהתאם להחלטה מספר 515 , הגוף האחראי לתכלול הגורמים המ עורבים בטיפול בחללים הוא רשות פס"ח, והם אף מיוצגים בה לצורך כך. לרשות פס"ח גופי שליטה ברמה המחוזית והארצית, באמצעות נציגיה. על אף שחלפו 56 שנים מקבלת החלטה 515 , עדיין קיים חוסר תיאום בין חלק מהגורמים העוסקים בטיפול בחללים, קיימים תחומים אשר אין גורם שהוסמך לטפל בהם, ובתחומים נוספים יש פערים בכשירות ובמשאבים, כפי שיפורט בהמשך. עוד מעיר משרד מבקר המדינה, כי רשות פס"ח אמנם מקיימת פעילות ענפה לשיפור ההיערכות לטיפול בחללים באירועי חירום , עם זאת, ניכר כי אין בתקינה ובאמצעים העומדים לרשותה לטובת נושא זה מענה המאפשר להתגבר על כל הפערים המצויים לכל אורך תהליך הטיפול בחללים. על משרד הפנים לוודא, כי בהצעת המחליטים להסדרת הטיפול בחללים יוקצו לרשות פס"ח המשאבים הנדרשים לה למילוי תפקידה. .משרד מבקר המדינה מעיר לפקע"ר, כי הפערים באיוש מחלקות האנו"ח ובאופן שבו הן מתורגלות, כמו גם ליקויים בתיאום בין מחלקות האנו"ח לבין גדודי החילוץ שבמסגרתם הן פועלות, והיעדר שיטה ואמצעים להעברת נתונים חיוניים לזיהוי חללים למ"י, פוגעים בכשירות מערך האנו"ח, ו עלולים לפגוע באיסוף ובזיהוי חללים באירועי חירום. על פקע"ר לבחון פערים אלו ו את השלכותיהם, ולהציג אותם בפני הגורמים המוסמכים בצה"ל ובמשהב"ט, כדי להביא להשלמת פערים אלו ולתיקון הליקויים. משרד מבקר המדינה מעיר למשרד הביטחון ולמשרד הפנים, כי נוכח ההשלכות האפשריות של ביטול תקני האחראים המחוזיים על ההיערכות לטיפול בחללים בחירום , על שר הביטחון ו על שר הפנים לדון בעניין ולקבל החלטה מתואמת. על התקציב שיינתן לרשות פס"ח ועל הצעת המחליטים לשקף החלטה זו. משרד מבקר המדינה מעיר לצה"ל, כי נוכח הפגיעה האפשרית בגיוס מפקדי מחלקות האנו"ח ובתפקודם כתוצאה מביטול דרגות הייצוג, ראוי שאכ"א, בשיתוף עם פקע"ר, יבחנו את המשמעות של מהלך זה על תפקוד מערך האנו"ח, ויקבעו את מספר דרגות הייצוג במערך זה בהתאם. .משרד מבקר המדינה מעיר, כי היעדר המידע במערכת הכש"ם לגבי קרוב למחצית ממחלקות האנו"ח, מעוות את שיקוף נתוני הכשירות והמוכנות של מערך האנו"ח, ופוגע ביכולת המפקדים להסתמך עליהם לצורך קבלת החלטות. משרד מבקר המדינה מעיר לצה"ל, כי הוא מתנער מאחריותו להעברת חללים לתר"חים אף על פי שזו הוטלה עליו בנוהלי שיתוף הפעולה שלו עם מל"ח, ואף שליחידותיו הרלוונטיות מוקצים משאבים למימוש אחריות זו. אם לצה"ל יש השגות על תחומי האחריות שהוטלו עליו בנהלים אלו, עליו לפעול בעניין זה מול ראש רח"ל , ובמידת הצורך, יש להביא את העניין להכרעת שר הביטחון. משרד מבקר המדינה מעיר לרח"ל, שאמורה הייתה לרכז את עבודות המטה לקביעת המענה לחירום ולתאם בין משרדי הממשלה הפועלים בעורף, כי מאז הקמתה ועד לאחר שהמל"ל החל לקדם את הנושא, היא לא פעלה לקידום הסדרת הטיפול בחללים באירועי חירום. משלא עשתה כן, אל לה לרח"ל להלין על כך שהמל"ל, האחראי לריכוז עבודות מטה בין-משרדיות בתחום הביטחון, נכנס לנעליה. עוד מעיר משרד מבקר המדינה לרח"ל, כי היא דנה בהצעת המל"ל רק כשנה לאחר שהוגשה לה, ומשדנה בפרטי ההצעה החליטה לערוך עבודת מטה נפרדת באותו הנושא, ללא תיאום עם המל"ל, ושאותה לא השלימה עד למועד סיום הביקורת . קיומן של עבודות מטה מקבילות מהווה בזבוז משאבים, פוגע ביעילות ובמועילות של עבודת משרדי הממשלה, ומביא למצב של חו סר החלטה המעכב את סיום הסדרת הטיפול בחללים בחירום במקום לקדמו. משרד מבקר המדינה מעיר לרח"ל ולצה"ל , כי עליהם להסדיר את תפקידי צה"ל בטיפול בעורף בחירום, ובכלל זאת לקבוע את מידת הסיוע שייתן צה"ל לטובת העברת חללים בעת חירום. עד להסדרה זו, הנהלים הקיימים לשיתוף פעולה בין צה"ל לרח"ל תקפים ועומדים, ועל צה"ל לפעול בהתאם אליהם. על משרד הפנים, במסגרת גיבוש הצעת מחליטים להסדרת הטיפול בחללים בחירום, להשלים, בשיתוף הגופים הרלוונטיים, את בחינת כלל משימות העברת החללים באירועי חירום בהתאם לתרחישים השונים . בבחינה זו יש לקחת בחשבון את הפערים שעלו בדוח זה. כמו כן יש להעריך את המשאבים שיידרשו כדי לעמוד במשימות אלו, ולקבוע מיהם הגופים שיהיו אחראים לביצוען, תוך בחינה של האמצעים העומדים לרשותם לצורך כך. על הצעת המחליטים להתייחס למענה הנדרש להעברת חללים, ולהטיל אחריות על הגורמים הרלוונטיים. משרד מבקר המדינה מעיר למר כז לרפואה משפטית, כי התנהלותו הלקויה בנושא מגויסי החוץ גרמה לעיכוב משמעותי בהכשרתם למשימת זיהוי החללים. בכל מקרה, היה על המרכז לרפואה משפטית להמשיך ולהתריע בפני האגף לשעת חירום במשרד הבריאות על הצורך במגויסי חוץ לחירום לאחר שאיתר זאת כפער, אשר עלול לגרום לצוואר בקבוק משמעותי בתהליכי זיהוי החללים באירוע רב-נפגעים, ולהוביל להתמשכותם שלא לצורך. עוד מעיר משרד מבקר המדינה למשרד הבריאות, כי אף על פי שהאגף לשעת חירום במשרד הבריאות היה מודע לכך שהכשרתם של מגויסי החוץ הקיימים אינה רלוונטית לתפקידם המיועד ולא תיתן מענה מספק למחסור הצפוי ברופאים משפטיים לצורך זיהוי חללים באירועי חירום, הוא לא פנה למרכז לרפואה משפטית לצורך קידום הכשרתם, ולא וידא כי הוא מסוגל למלא את ייעודו בחירום. נוכח הפער בין מספר הרופאים המשפטיים הנדרש על פי המלצת הוועדה להסדרת זיהוי חללים בחירום , לבין מספר הרופאים המשפטיים הקיים, על האגף לשעת חירום במשרד הבריאות, בשיתוף עם המרכז לרפואה משפטית, לפעול בהקדם לצמצום הפער, וזאת באמצעות הכשרת מגויסי החוץ הקיימים למשימת הזיהוי, וקידום גיוסם והכשרתם של רופאים נוספים בהתאם לצורך. .מלחמה, אסונות טבע, תאונות קשות, התפרצות מגיפות, אירועי טרור ופליטת חומרים מסוכנים עלולים לגבות מספר רב של חללים אזרחיים. לזיהוי ולקבורת חללים משמעויות משפטיות, הלכתיות ורגשיות עמוקות הן עבור משפחות החללים והן עבור כלל הציבור המתאושש מאסון. כדי שהגופים המעורבים בטיפול בחללים יוכלו לשלב כוחות ולפעול בשיתוף פעולה בהתרחש אירוע רב-נפגעים בשגרה וב חירום, יש צורך בחלוקת תחומי האחריות ביניהם, בהגדרה ברורה של התנאים להפעלתם, ובתיאום מיטבי בין הגופים. בביקורת עלה, כי אמנם משרד הפנים והמל"ל פעלו לקידום הנושא בשנים האחרונות. עם זאת, במהלך הביקורת בלט היעדרה של יד מכוונת אשר מנע את אפשרות פתרונן של בעיות שונות, ואף הנציח אותן. בעיות אלה, אשר ידועות זה מכבר הן לגופים הביצועיים העוסקים בנושא והן לגופי המטה המעורבים בעניין (רח"ל, המל"ל), פוגעות בהיערכות לטיפול בחללים באירועי חירום עד כדי חוסר מוכנות לאומית. ראוי כי משרד ה פנים, אשר במועד סיום הביקורת מכין הצעת מחליטים להסדרת הטיפול בחללים בחירום, יפעל בהקדם, בשיתוף רח"ל, להביא את כל הבעיות הכרוכות בטיפול בחללים בעת חירום , אשר נסקרו בדוח זה , להכרעה בידי השרים הנוגעים בדבר, ובכלל זה שר הביטחון, השר לבט"פ, השר לשירותי דת ושר הבריאות . אם השרים אינם מגיעים לפתרון, על המל"ל להביא את העניין להכרעתו של ראש הממשלה.
משרד מבקר המדינה מעיר למשרד ראש הממשלה, כי נוכח העובדה שבהחלטת הממשלה מספר 2023 לא הוקצה המימון הנדרש להקמת המערך המבצעי של המשרד לשירותי דת, על המל"ל להמשיך ולעקוב אחרי מימוש ההחלטה. אם בעתיד לא יוקצה המימון הנדרש להקמת המערך בפועל, עליו להציג את ההשלכות לכך בפני הממשלה. משרד מבקר המדינה מעיר למל"ל, כי אף על פי שראש הממשלה , מר בנימין נתניהו החליט כי העברת האחריות לקבורת חללים בחירום ממשרד הפנים למשרד לשירותי דת תובא להכרעת הממ שלה עד ספטמבר 2013 , ולמרות פניות מצד שרי הפנים לראש הממשלה בבקשה לקדם את הנושא בהתאם להנחייתו, רק בנובמבר 2016 התקבלה בממשלה החלטה בנושא זה. יתרה מכך, על פי החלטת הממשלה להעברת האחריות לקבורת חללים בחירום למשרד לשירותי דת, היערכות המשרד תושלם רק בשנת 2021 . ראוי שהמשרד לשירותי דת בשיתוף משרד הפנים יבחנו מהן המשמעויות הנובעות מכך, ואם ניתן לקצר תקופה זו, ויפעלו בהתאם.